num_pages: 233
description: Hontelo nuori kruununperijä juoksee pitkässä yöpaidassaan kuninkaanlinnan pimeitä käytäviä, hakeutuu valtaistuinsaliin. Hän kiipeää valtaistuimelle ja tietää tarkoin ketä nyt esittää: hän on olevinaan Kaarle XII, sankarikuningas, valloittaja. Koko maailma on kerran polvistuva hänen jalkojensa juureen. Ja Kustaa Aadlof nauraa, nauraa niin että kolkot seinät kajahtelevat. Sitten hän äkkiä, pelästyneenä vaikenee. Kuinka – miksi nauru toi mieleen hänen setänsä, Tanskan Kristianin? – Kuningas Kristian oli mielipuoli.Tuleva kuningas tuntee olonsa usein yksinäiseksi, sillä hänellä ei ole yhtään uskollista ystävää. Ei sellaista kuin Armfelt, joka hänen isänsä Pohjolan Aurinkokuninkaan traagisen kuoleman jälkeen harhailee maanpakolaisena Euroopan ruhtinashoveissa huolissaan Ruotsin kohtalosta ja erossa uhkeasta rakastetustaan Magdalena Rudenschöldistä. Tosin Kustaa Aadolfillakin on suomalainen neuvonantajansa, ”suurvisiiri” Reuterholm, mutta tämä on epäluotettava mies, jonka sanotaan manaavan henkiä avukseen. Armfelt on jo näkevinään, miten Ruotsin kunniakas hovi sortuu vallankumouksen pyörteisiin. Ja hän päättää toimia. Ensimmäinen siirto uhkarohkeassa pelissä on kirje Venäjän ylpeälle Katariinalle…
language: Finnish
title: Kuninkaan perintö
titlecomplete: Kuninkaan perintö (Kustavilainen-sarja #5)
ratings_count: 3
series: Kustavilainen-sarja
publisher: W. Söderström